《赠朱仁甫》
元代·熊禾

九州四海文公书，千秋万古文公祠。
文公之祠何所始，考亭云公与武夷。
建安城中一亩地，桓桓寝广世守之。
时人拟作曲阜宅，表章何代坏者谁。
鲁余宫室已壮丽，广地何必取此为。
鲋池藏书抱祭器，间关之际亦可悲。
斯人今代不复见，为公故宅三嘘欷。
玄孙适此相邂逅，剧谈往事无休期。
别来已是二十载，城府之事了不知。
但闻祠堂旧基址，势家亭馆今巍巍。
东边自是子住处，一枝不许鸟鹊栖。
成都閟宫思丞相，通泉书室记□□。
斯文所係岂止此，经从此地空涟洏。
百年公论会有定，文公之后人见知。
子行定有我同志，为我问讯出此诗。

作者简介：熊禾(1247～1312年)，字位辛，一字去非，号勿轩，晚号退斋。元初著名理学家、教育家。建阳崇泰里（今莒口乡）人，世居云公鳌峰之阳熊墩。幼年颖慧，有志于濂、洛、关、闽之学。访朱熹门人辅广，拜其为师，游浙江，受业于刘敬堂，得朱熹晚年同黄干论学之要旨。登南宋咸淳十年(1274年)进士，受任汀州（今属福建）司户参军，颇有政绩。